*இரண்டு முறை உலக சாம்பியனான உருகுவே அணி தனது முதல் லீக்கில் 1–0 என்ற கோல் கணக்கில் எகிப்தை வீழ்த்தியிருந்தது. இந்த ஆட்டத்தில் வெற்றி பெற்றால் 2–வது சுற்றை நெருங்கிவிடலாம். உருகுவேயின் நட்சத்திர வீரர் லூயிஸ் சுவாரசுக்கு இது 100–வது சர்வதேச போட்டி என்பது குறிப்பிடத்தக்க அம்சமாகும். அதே சமயம் முதல் ஆட்டத்தில் 0–5 என்ற கோல் கணக்கில் ரஷியாவிடம் உதைவாங்கிய ஆசிய அணியான சவுதிஅரேபியா பலம் வாய்ந்த உருகுவேயை சமாளிப்பது கடினமே. உலக கோப்பை போட்டியில் சவுதிஅரேபியா அணி வெற்றி பெற்று 24 ஆண்டுகள் ஆகிவிட்டது என்பது நினைவு கூரத்தக்கது.